text: Volbeat lægger ud fra Esbjerg 
  13 september 2010 kl. 12.59
  Esbjergs fans af metalmusik jubler. Byen får fornøjelsen af at Danmarks største metalband Volbeat begynder deres Europaturné den 1. oktober på spillestedet Tobakken. 
  Esbjergs fans de første 
  Dermed bliver de vestjyske fans de første, der live kan opleve sangene fra det nye album, Beyond Hell/Above Heaven, som udkommer i dag.
  Volbeat, som efter gennembruddet med deres andet album nu kun spiller på stor steder, bruger også det betydeligt mindre spillested Tobakken til at øve før turneen. Det esbjergensiske spillested har bandet også tidligere brugt til at optage en musikvideo.  
  
  Volbeat og Metallica 
  Volbeat fik et massivt gennembrud med deres andet album, ?Rock The Rebel / Metal The Devil?, der fik platin med over 30.000 solgte eksemplarer. Bandets udgivelse fik tilmed prisen som årets album i det tyske genremagasin Metal Hammer Germany.
  Albummet modtog desuden prisen for årets danske metalalbum ved Danish Metal Awards.
  Og så skal det vel også nævnes at bandet har været opvarmningsband for Metallica.
  